钦定古今图书集成/理学汇编/文学典/第116卷 > 阮汉闻
## 钦定古今图书集成/理学汇编/文学典/第116卷 > 阮汉闻

按《河南通志》：“汉闻，字太冲，浙人。与西亭王孙交好，遂
依西亭居汴。西亭没，以尉氏，阮旧土也，遂徙家焉。幼
倜傥磊落，经史百家古今诗文无不该博。好画策，有
仲连风。足迹遍五岳。南与焦弱侯、朱兰嵎、陈古白，北
与王半庵、张林宗、秦京交甚厚，文人墨士皆以师事
之。三蒙征聘，皆托病不就。后以流寇冲突秦豫间，为”
贼所得，大骂而死。有《诗》数卷行于世。